Tóra Bóra

Tóra Bóra (často uvádzané menej presne ako Tora Bora, po paštsky توره بوره - transliterácia: tórah bórah, výslovnosť: tóra bóra) je komplex jaskýň v pohorí Spín Gar (=Spín Ghar, Safíd Kúh) v provincii Nangarhár vo východnom Afganistane pri hraniciach s Pakistanom a asi  východne od Chajbarského priesmyku. 

Komplex existuje už od 19. stor., v roku 1980 naň zaútočili ruské vojská a v roku 2001 sa tu uskutočnila bitka Američanov s Talibanom a Al-Káidou - pozri Bitka o komplex Tora Bora. Američania sa nazdávali, že ide o skrýš Usáma bin Ládina.

Médiá opisovali objekt spočiatku ako veľmi dobre vybavený, rozsiahly a komplexný, neskôr sa opisy jeho vybavenia a rozsahu značne zmiernili, pričom vysvitlo, že ho tvorili zväčša prírodné jaskyne, v ktorých boli nanajvýš malé sklady zbraní a munície.

 Poznámky k významu názvu 
Slovo tóra znamená v paštčine jednoznačne "čierna" (žen. r. príd. mena). Význam druhého slova názvu je však sporný: 
 Podľa slovníkov ( a Bellew, H. W.: A dictionary of the Pukkhto or Pukshto language) znamená "(bledo)sivá, hnedá" (žen. r. príd. mena). Podstatné meno bez koncového -a(h), teda slovo bór, by znamenalo "zub, zlom, chyba", alebo ak sa vysloví ako baur tak znamená "panter".
 Podľa väčšiny zdrojov znamená "prach" (napr. tu aj s „citáciou“ Afganca str. 20 str. 90). V dostupných slovníkoch tento význam nie je a je aj možné, že ide o zámenu s podobne znejúcim slovom dúrra = prach.
 Podľa niektorých zdrojov druhé slovo názvu znamená "vdova". Tento význam sa v slovníkoch vyskytuje, v tom prípade sa ale slovo بوره vyslovuje búra namiesto bóra.
 Anonymný prispievateľ na angl. Wikipédii tvrdí, že slovo znamená "jaskyňa". Anonymný prispievateľ na stránke wikimapia zas tvrdí, že slovo znamená niečo ako "priehradka proti toku vody" (). Žiadne z týchto tvrdení nemá oporu v inom štandardnom zdroji.

 Poznámky 

 Referencie 

Kategória:Jaskyne v Afganistane
Kategória:Afganistan